Izziņa par atzinumos sniegtajiem iebildumiem

|  |
| --- |
| **par likumprojektu “Grozījumi Energoefektivitātes likumā” (VSS-45)** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Starpministriju (starpinstitūciju) sanāksme 21.06.2019., elektroniskā saskaņošana 15.07.2019. un 26.08.2019. |
| Saskaņošanas dalībnieki | Finanšu ministrija, Zemkopības ministrija, AS “Sadales tīkls”, Latvijas tirdzniecības un rūpniecības kamera, Sabiedrisko pakalpojumu regulēšanas komisija, Tieslietu ministrija, Latvijas Lielo pilsētu asociācija, Latvijas pašvaldību savienība, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Darba devēju konfederācija, Valsts kanceleja |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija, Vides aizsardzības un reģionālās attīstības ministrija, Zemkopības ministrija, AS “Sadales tīkls”, Latvijas Lielo pilsētu asociācija, Latvijas Tirdzniecības un rūpniecības kamera, Sabiedrisko pakalpojumu regulēšanas komisija un Valsts kanceleja |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Uz starpministriju (starpinstitūciju) sanāksmi 21.06.2019. neieradās Latvijas Lielo pilsētu asociācija, Latvijas pašvaldību savienība, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Darba devēju konfederācija, Valsts kanceleja |
|  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | Izteikt 1.panta pirmās daļas 1.punktu šādā redakcijā:  “1) **atbildīgā puse** – sistēmas operators vai enerģijas mazumtirgotājs, kuram ir saistoša valsts energoefektivitātes pienākuma shēma;” | | **Finanšu ministrija**  **(2019.gada 1.februāra atzinums)**  1. Iebilstam pret likumprojekta 1.pantā ietvertā termina “atbildīgā puse” skaidrojumu. Proti, saskaņā ar likumprojekta 1.pantu plānots noteikt, ka atbildīgā puse ir sistēmas operators vai enerģijas mazumtirgotājs, kuram ir saistoša valsts energoefektivitātes pienākuma shēma. Piedāvātā termina skaidrojuma redakcija ļauj secināt, ka arī pārvades sistēmas operators ir atbildīgā puse. Tomēr, analizējot Energoefektivitātes likuma normas (6.panta otrā daļa), secināms, ka energoefektivitātes pienākuma shēmas atbildīgās puses ir enerģijas sadales un enerģijas mazumtirdzniecības komersanti. Līdz ar to par tādu nav uzskatāms pārvades sistēmas operators. Līdz ar to lūdzam precizēt likumprojekta 1.pantā piedāvātā termina redakciju, lai atbildīgās puses definīcija neattiektos uz pārvades sistēmas operatoru. | **Ņemts vērā** | | No EM puses atsaukts, saglabājot pašreiz spēkā esošo likuma redakciju  1.panta pirmā daļa:  “1) **atbildīgā puse** – sadales sistēmas operators vai enerģijas mazumtirgotājs, kuram ir saistoša valsts energoefektivitātes pienākuma shēma;” |
| 2. | 4.pantā:  papildināt septīto daļu ar 5.punktu šādā redakcijā:  “5) to tiešās pārvaldes iestāžu īpašumā un lietojumā esošo ēku sarakstu, kuru kopējā platība ir 250 m2 un lielāka un kuras uz katra gada 1.janvāri neatbilst minimālajām energoefektivitātes prasībām, kas noteiktas normatīvajos aktos par ēku energoefektivitāti. Minētajā sarakstā neiekļauj valsts vai vietējās nozīmes kultūrvēsturiskos pieminekļus, kulta ēkas un ēkas, kas kalpo aizsardzības mērķiem.”;  papildināt pantu ar astoto daļu šādā redakcijā:  “(8) Atbildīgā ministrija izstrādā un ievieš pasākumus, lai nodrošinātu, ka katru gadu tiek renovēti vismaz 3 procenti no šā panta septītās daļas 5.punktā minētajā sarakstā iekļautajām ēkām, tā, lai tās atbilstu vismaz minimālajām energoefektivitātes prasībām, kas noteiktas normatīvajos aktos par ēku energoefektivitāti.” | | **Tieslietu ministrija**  **(2019.gada 31.janvāra atzinums)**  1. Lūdzam izvērtēt anotācijā norādīto informāciju, ka “saskaņā ar juristu sniegto skaidrojumu direktīvas normas var pārņemt tikai ar normatīvajiem aktiem, nevis plānošanas dokumentiem un atsevišķām publikācijām”. Proti, gadījumos, ja direktīvas nosacījumi attiecas tikai uz pašu dalībvalsti (piemēram, ja tās attiecas tikai uz tiešās pārvaldes iestādēm) un nerada tiesības un pienākumus privātpersonām, direktīvu normas nav obligāti jāpārņem nacionālajos tiesību aktos. Kā tas izriet no Līguma par Eiropas Savienības darbību 288. panta svarīgākais, pārņemot direktīvu, ir sasniegt direktīvā noteiktos mērķus (rezultātus) un dalībvalstu ziņā ir forma un veids, kā šos direktīvas mērķus (rezultātus) sasniegt.  Ievērojot minēto, mūsu ieskatā ir pamats vērtēt nepieciešamību veikt projekta 2. pantā paredzētos grozījumus likuma 4. panta septītajā daļā, kā arī papildināt pantu ar astoto daļu, jo minētie nosacījumi attiecas tikai uz tiešās pārvaldes iestāžu īpašumā un lietojumā esošajām ēkām. Tāpat jāatzīmē, ka projekta 2. pantā paredzētā likuma 4. panta astotā daļa neievieš Direktīvas 5. panta 1. punktu pēc būtības, bet tikai paredz atbildīgās ministrijas pienākumu izstrādāt un ieviest pasākumus tā ieviešanai. Tādejādi attiecīgā Direktīvas prasība, neatkarīgi no grozījumiem likumā, jebkurā gadījumā tiks ieviesta ar plānošanas dokumentiem, iekšējiem normatīvajiem aktiem un praktiskiem pasākumiem, nevis ārējo normatīvo aktu normām. | **Ņemts vērā** | | Likumprojekta 2. pantā paredzētie grozījumi Likuma 4. panta septītajā un astotajā daļā no EM puses ir atsaukti.  Svītrots arī likumprojekta 6.pantā iepriekš paredzētais teksts attiecībā uz likuma 15.panta papildināšanu ar piekto daļu. Attiecīgi papildināta anotācija sadaļā “Energoefektivitātes monitorings” |
| 3. | 4.pantā:  papildināt septīto daļu ar 5.punktu šādā redakcijā:  “5) to tiešās pārvaldes iestāžu īpašumā un lietojumā esošo ēku sarakstu, kuru kopējā platība ir 250 m2 un lielāka un kuras uz katra gada 1.janvāri neatbilst minimālajām energoefektivitātes prasībām, kas noteiktas normatīvajos aktos par ēku energoefektivitāti. Minētajā sarakstā neiekļauj valsts vai vietējās nozīmes kultūrvēsturiskos pieminekļus, kulta ēkas un ēkas, kas kalpo aizsardzības mērķiem.”; | | **Finanšu ministrija**  **(2019.gada 1.februāra atzinums)**  2. Precizēt likumprojekta 2.pantā ietverto Energoefektivitātes likuma 4.panta septītās daļas 5.punkta redakciju, lai viennozīmīgi būtu skaidrs, vai publiskojama informācija par visām valsts īpašumā esošajām ēkām, kuru kopējā platība ir 250 m2, neatkarīgi no tās izmantošanas (netiek lietota, lieto privātpersona, lieto publiskā sektora pārstāvis), vai tikai tām valsts īpašumā esošajām ēkām, kuras lieto valsts pārvaldes iestādes, kā arī vai publiskojama informācija par privātpersonu (tai skaitā valsts kapitālsabiedrību) un atvasinātu publisku personu ēkām, kuras lieto valsts pārvaldes iestādes. | **Ņemts vērā** | | Paredzētie grozījumi Likuma 4.panta septītās daļas 5.punktā no EM puses atsaukti (skat. Izziņas 2.punktu).  Ņemot vērā Tieslietu ministrijas priekšlikumu, EM plāno izstrādāt iekšējo kārtību tiešās pārvaldes iestāžu īpašumā un lietojumā esošo ēku, kuru kopējā platība ir 250 m2 un lielāka un kuras uz katra gada 1.janvāri neatbilst minimālajām energoefektivitātes prasībām, kas noteiktas normatīvajos aktos par ēku energoefektivitāti, saraksta izveidošanai. |
| 4. | 4.pantā:  papildināt septīto daļu ar 5.punktu šādā redakcijā:  “5) to tiešās pārvaldes iestāžu īpašumā un lietojumā esošo ēku sarakstu, kuru kopējā platība ir 250 m2 un lielāka un kuras uz katra gada 1.janvāri neatbilst minimālajām energoefektivitātes prasībām, kas noteiktas normatīvajos aktos par ēku energoefektivitāti. Minētajā sarakstā neiekļauj valsts vai vietējās nozīmes kultūrvēsturiskos pieminekļus, kulta ēkas un ēkas, kas kalpo aizsardzības mērķiem.”; | | **Latvijas lielo pilsētu asociācija**  **(2019.gada 1.februāra atzinums)**  papildināt 4.panta septīto daļu ar 5.punktu šādā redakcijā:  “5) to tiešās pārvaldes iestāžu īpašumā un lietojumā esošo ēku sarakstu, kuru kopējā platība ir 250 m2 un lielāka un kuras uz katra gada 1.janvāri neatbilst minimālajām energoefektivitātes prasībām, kas noteiktas normatīvajos aktos par ēku energoefektivitāti. Minētajā sarakstā neiekļauj valsts vai vietējās nozīmes kultūrvēsturiskos pieminekļus, kulta ēkas un ēkas, kas kalpo aizsardzības mērķiem.”; | **Ņemts vērā** | | Paredzētie grozījumi Likuma 4.panta septītās daļas 5.punktā no EM puses atsaukti, ņemot vērā Tieslietu ministrijas 2019.gada 31.janvāra atzinumu.  **S**katīt Izziņas 2. punktu. |
| 5. | 4.pantā:  papildināt pantu ar astoto daļu šādā redakcijā:  “(8) Atbildīgā ministrija izstrādā un ievieš pasākumus, lai nodrošinātu, ka katru gadu tiek renovēti vismaz 3 procenti no šā panta septītās daļas 5.punktā minētajā sarakstā iekļautajām ēkām, tā, lai tās atbilstu vismaz minimālajām energoefektivitātes prasībām, kas noteiktas normatīvajos aktos par ēku energoefektivitāti.” | | **Latvijas Lielo pilsētu asociācija**  **(2019.gada 1.februāra atzinums)**  2. 4.pantā:  [..]  papildināt pantu ar astoto daļu šādā redakcijā:  “(8) Atbildīgā ministrija izstrādā un ievieš pasākumus, lai nodrošinātu, ka katru gadu tiek renovēti vismaz 3 procenti no šā panta septītās daļas 5.punktā minētajā sarakstā iekļautajām ēkām, tā, lai tās atbilstu vismaz minimālajām energoefektivitātes prasībām, kas noteiktas normatīvajos aktos par ēku energoefektivitāti.” | **Ņemts vērā** | | Paredzētie grozījumi Likuma 4.panta astotajā daļā no EM puses atsaukti ņemot vērā Tieslietu ministrijas 2019.gada 31.janvāra atzinumu.  **S**kat. Izziņas 2. punktu. |
| 6. | Likuma 6.panta otrās daļas otrais teikums:  Energoefektivitātes pienākuma shēmas atbildīgās puses ir enerģijas sadales un enerģijas mazumtirdzniecības komersanti. | | **Tieslietu ministrija**  **(2019.gada 20.jūnija atzinums)**  Projekta 2. pants paredz papildināt likuma 6. pantu, nosakot, ka par shēmas atbildīgo pusi var būt enerģijas sadales vai enerģijas mazumtirdzniecības komersanti. Ievērojot, ka tiesību normai ir jābūt skaidrai un saprotamai, lūdzam precīzi norādīt atbildīgās puses, proti, svītrojot varbūtības izteiksmi. Tāpat lūdzam izvērtēt tiesību normas konkretizācijas pakāpi arī citviet projektā (piemēram, projekta 3. pantā paredzētajā likuma 10.panta septītajā daļā). | **Ņemts vērā** | | Saglabāta esošā Likuma 6.panta otrās daļas otrā teikuma redakcija.  “Energoefektivitātes pienākuma shēmas atbildīgās puses ir enerģijas sadales vai enerģijas mazumtirdzniecības komersanti.” |
| 7. | Likuma 6.panta otrās daļas otrais teikums:  Energoefektivitātes pienākuma shēmas atbildīgās puses ir enerģijas sadales un enerģijas mazumtirdzniecības komersanti. | | **Sadales tīkls**  **(2019.gada 30.janvāra atzinums)**  Papildus iepriekš minētajam aicinām izskatīt iespēju papildināt Likumprojektu ar jaunu pantu, kas precizētu Likuma 6.panta otrās daļas nosacījumus. Proti, Likuma 6.panta otrās daļas otrajā teikumā ir noteikts, kas var būt energoefektivitātes pienākuma shēmas atbildīgās puses. Attiecīgās atbildīgās puses konkrētā energoefektivitātes pienākumu shēmas periodā nosaka saskaņā ar Energoefektivitātes pienākuma shēmas noteikumiem. Lai Likumā precizētu to, ka konkrēti subjekti var būt atbildīgās puses noteiktos shēmas īstenošanas brīžos, AS “Sadales tīkls” aicina precizēt Likuma 6.panta otrās daļas otro teikumu, izsakot to šādā redakcijā: *“Energoefektivitātes pienākuma shēmas atbildīgā puse* ***var būt*** *enerģijas sistēmas operators* ***vai*** *enerģijas mazumtirdzniecības komersants.”.* | **Ņemts vērā Tieslietu ministrijas 2019.gada 20.jūnija atzinums, kurā norādīts, ka** tiesību normai ir jābūt skaidrai un saprotamai un Likumā nav pieļaujama varbūtības izteiksme. | | Saglabāta esošā Likuma 6.panta otrās daļas otrā teikuma redakcija.  “Energoefektivitātes pienākuma shēmas atbildīgās puses ir enerģijas sadales vai enerģijas mazumtirdzniecības komersanti.” |
| 8. | 3. 10.pantā:  papildināt otro daļu ar trešo teikumu šādā redakcijā:  “Uzņēmums tiek izslēgts no lielo uzņēmumu saraksta gadījumā, ja tas neatbilst lielā uzņēmuma kritērijiem divos pārskata periodos pēc kārtas.”; | | **Tieslietu ministrija**  **(2019.gada 20.jūnija atzinums)**  Ievērojot, ka projekts paredz iespēju tikt izslēgtam no lielo uzņēmumu saraksta, lūdzam anotācijā tomēr vēl papildus norādīt, kāda ir lēmuma par ieraksta veikšanu sarakstā un ieraksta dzēšanas tiesiskā būtība, proti, vai tas rada, kādas tiesiskas sekas konkrētajam uzņēmumam, kurš atradīsies šajā sarakstā, vai tomēr, šim sarakstam ir "informatīvs raksturs" (deklaratīva nozīme). | **Ņemts vērā.**  Papildināts Anotācijas I sadaļas 2.punkts. | |  |
| 9. | 3. 10.pantā:  izteikt septīto daļu šādā redakcijā:  “(7) Lielais uzņēmums ziņo atbildīgajai ministrijai par energoaudita veikšanu vai šā panta sestajā daļā minētās sertificētas energopārvaldības sistēmas vai sertificētas vides pārvaldības sistēmas ieviešanu, ierosinātajiemenergoefektivitātes uzlabošanas pasākumiem, kā arī katru gadu ziņo par ieviestajiem energoefektivitātes uzlabošanas pasākumiem un to rezultātā sasniegto enerģijas ietaupījumu. Ziņošanas pienākums lielajam uzņēmumam saglabājas trīs gadus no pirmā vai kārtējā energoaudita veikšanas vai visu laiku no šā panta otrajā daļā minētās sertificētas energopārvaldības sistēmas ieviešanas dienas, vai arī visu laiku no šā panta trešajā daļā minētās sertificētas vides pārvaldības sistēmas papildināšanas dienas, līdz atbilstošās sistēmas darbības beigām. Ziņošanas kārtību nosaka Ministru kabinets.”; | | **Tieslietu ministrija**  **(2019.gada 31.janvāra atzinums)**  2. Projekta 4. pantā paredzētā likuma 10. panta septītā daļa un projekta 5. pantā paredzētā likuma 12. panta sestā daļa noteic pienākumu ziņot atbildīgajai ministrijai par energoaudita veikšanu, sertificētas energopārvaldības sistēmas ieviešanu, vai vides pārvaldības sistēmas papildināšanu, ierosinātajiem energoefektivitātes uzlabošanas pasākumiem un to rezultātā sasniegto enerģijas ietaupījumu. Minētie projekta panti paredz papildināt likumu ar pilnvarojumu, nosakot, ka ziņošanas kārtību nosaka Ministru kabinets.  Ievērojot, ka nav skaidrs minētā pilnvarojuma mērķis un saturiskais virziens, lūdzam anotācijā ietvert vismaz normatīvā akta projekta satura rādītāju ar galvenajām tēzēm, proti, ko paredzēts regulēt ar minēto tiesību aktu. Tāpat lūdzam vienlaikus rūpīgi izvērtēt normatīvā akta nepieciešamību, kā to paredz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 4.1. apakšpunkts (skatīt arī Tieslietu ministrijas Informatīvo ziņojumu “Faktiskā situācija un risinājumi normatīvo aktu skaita samazināšanai”, kas tika pieņemts Ministru kabineta 2018. gada 13. februāra sēdē (prot. Nr. 9 31. §)).  Attiecīgi lūdzam izvērtēt arī projekta 5. pantā paredzētā likuma 12. panta 9.1 daļā paredzēto pilnvarojumu. | **Ņemts vērā.**  Papildināts Anotācijas I sadaļas 2.punkts. | | 3. 10.pantā:  papildināt ar devīto un desmito daļu šādā redakcijā:  “(9) Ziņošanas pienākums lielajam uzņēmumam saglabājas:  1)četrus gadus no pirmā vai kārtējā energoaudita veikšanas;  2) visu laiku no šā panta otrajā daļā minētās sertificētas energopārvaldības sistēmas ieviešanas dienas līdz sertificētas energopārvaldības sistēmas darbības beigām;  3) visu laiku no šā panta trešajā daļā minētās sertificētas vides pārvaldības sistēmas papildināšanas dienas, līdz atbilstošās sistēmas darbības beigām.  (10) Pienākums ziņot par ieviestajiem energoefektivitātes uzlabošanas pasākumiem un to rezultātā sasniegto enerģijas ietaupījumu un ziņošanas termiņš komersantam saglabājas arī gadījumā, ja komersants ir zaudējis lielā uzņēmuma statusu.”; |
| 10. | 3. 10.pantā:  izteikt septīto daļu šādā redakcijā:  “(7) Lielais uzņēmums ziņo atbildīgajai ministrijai par energoaudita veikšanu vai šā panta sestajā daļā minētās sertificētas energopārvaldības sistēmas vai sertificētas vides pārvaldības sistēmas ieviešanu, ierosinātajiemenergoefektivitātes uzlabošanas pasākumiem, kā arī katru gadu ziņo par ieviestajiem energoefektivitātes uzlabošanas pasākumiem un to rezultātā sasniegto enerģijas ietaupījumu. Ziņošanas pienākums lielajam uzņēmumam saglabājas trīs gadus no pirmā vai kārtējā energoaudita veikšanas vai visu laiku no šā panta otrajā daļā minētās sertificētas energopārvaldības sistēmas ieviešanas dienas, vai arī visu laiku no šā panta trešajā daļā minētās sertificētas vides pārvaldības sistēmas papildināšanas dienas, līdz atbilstošās sistēmas darbības beigām. Ziņošanas kārtību nosaka Ministru kabinets.”; | | **Tieslietu ministrija**  **(2019.gada 20.jūnija atzinums)**  Projekta 4. pantā paredzētā likuma 10. panta sestā daļa noteic, ka ziņošanas pienākums par energoaudita veikšanu saglabājas arī gadījumā, ja komersants ir zaudējis lielā elektroenerģijas patērētāja statusu. Lūdzam anotācijā skaidrot šādu regulējumu, ievērojot, ka pirmšķietami šāds ziņošanas pienākums izriet tieši no esošā statusa "lielais elektroenerģijas tirgotājs" un esamības iepriekš minētajā sarakstā. Kā arī, lūdzam skaidrot, vai gadījumā, ja persona zaudē iepriekš minēto statusu, vai tā šo informāciju pēc tam nesniedz "citā statusā".  (Lūdzam izvērtēt kontekstā arī ar mūsu norādīto 1.punktu par saraksta tiesisko būtību). | **Ņemts vērā.**  Papildināts Anotācijas I sadaļas 2.punkts. | | 3. 10.pantā:  izteikt septīto daļu šādā redakcijā:  “(7) Lielais uzņēmums ziņo atbildīgajai ministrijai par energoaudita veikšanu vai šā panta sestajā daļā minētās sertificētas energopārvaldības sistēmas vai sertificētas vides pārvaldības sistēmas ieviešanu, ierosinātajiemenergoefektivitātes uzlabošanas pasākumiem, kā arī katru gadu ziņo par ieviestajiem energoefektivitātes uzlabošanas pasākumiem un to rezultātā sasniegto enerģijas ietaupījumu. Ziņošanas pienākums lielajam uzņēmumam saglabājas trīs gadus no pirmā vai kārtējā energoaudita veikšanas vai visu laiku no šā panta otrajā daļā minētās sertificētas energopārvaldības sistēmas ieviešanas dienas, vai arī visu laiku no šā panta trešajā daļā minētās sertificētas vides pārvaldības sistēmas papildināšanas dienas, līdz atbilstošās sistēmas darbības beigām. Ziņošanas kārtību nosaka Ministru kabinets.”; |
| 11. | 3. 10.pantā:  papildināt pantu ar devīto un desmito daļu šādā redakcijā:  “(9) Ja lielais uzņēmums plāno vai uzsācis esošas ēkas pārbūvi, atjaunošanu vai esošas ēkas nojaukšanu un jaunas ēkas būvniecību un šajā ēkā tiek patērēti 90 (vai vairāk) procenti no lielā uzņēmuma kopējā enerģijas patēriņa, tas šā panta piektajā daļā noteikto pienākumu var izpildīt, iesniedzot atbildīgajai ministrijai:  1) līdz šā panta piektajā daļā noteiktajam termiņam, būvprojektā noteiktos ēkas energoefektivitātes rādītājus saskaņā ar normatīvajiem aktiem ēkas energoefektivitātes aprēķina metodes jomā;  2) 30 darba dienu laikā pēc būves nodošanas ekspluatācijā, informāciju par datumu kurā, ēkas pagaidu energosertifikāts ir reģistrēts ēku energosertifikātu reģistrā. Ēkas pagaidu energosertifikātā iekļaujamās ziņas un derīguma termiņu nosaka normatīvie akti ēku energoefektivitātes jomā.  (10) Lielais uzņēmums līdz šā panta devītajā daļā minētā ēkas pagaidu energosertifikāta derīguma termiņa beigām ziņo atbildīgajai ministrijai par energoaudita veikšanu vai sertificētas energopārvaldības sistēmas ieviešanu.” | | **Latvijas Lielo pilsētu asociācija**  **(2019.gada 1.februāra atzinums)**  4. 10.pantā:  [..]  papildināt pantu ar devīto un desmito daļu šādā redakcijā:  [..]  2) 30 darba dienu laikā pēc būves nodošanas ekspluatācijā, informāciju par datumu kurā, ēkas pagaidu energosertifikāts ir reģistrēts ēku energosertifikātu reģistrā. Ēkas pagaidu energosertifikātā iekļaujamās ziņas un derīguma termiņu nosaka normatīvie akti ēku energoefektivitātes jomā. | **Uzskatāms par saskaņotu. Latvijas Lielo pilsētu asociācijas pārstāvji nepiedalījās 2019.gada 21.jūnija saskaņošanas sanāksmē.** | | 3. 10.pantā:  “(11) Ja lielais uzņēmums plāno vai uzsācis esošas ēkas pārbūvi, atjaunošanu vai esošas ēkas nojaukšanu un jaunas ēkas būvniecību un šajā ēkā tiek patērēti 90 (vai vairāk) procenti no lielā uzņēmuma kopējā enerģijas patēriņa, tas šā panta piektajā daļā noteikto pienākumu var izpildīt, iesniedzot atbildīgajai ministrijai:  1) līdz šā panta piektajā daļā noteiktajam termiņam, būvprojektā noteiktos ēkas energoefektivitātes rādītājus saskaņā ar normatīvajiem aktiem ēkas energoefektivitātes aprēķina metodes jomā;  2) 30 darba dienu laikā pēc būves nodošanas ekspluatācijā, informāciju par datumu kurā, ēkas pagaidu energosertifikāts ir reģistrēts ēku energosertifikātu reģistrā.  (12) Lielais uzņēmums līdz šā panta devītajā daļā minētā ēkas pagaidu energosertifikāta derīguma termiņa beigām ziņo atbildīgajai ministrijai par energoaudita veikšanu vai sertificētas energopārvaldības sistēmas ieviešanu.  (13) Ja lielais uzņēmums nav izpildījis šā panta piektās daļas prasības, atbildīgā ministrija pieņem lēmumu par pienākumu lielajam uzņēmumam sešu mēnešu laikā nodrošināt minēto likuma prasību izpildi.” |
| 12. | 4. 12.pantā:  papildināt pirmo daļu ar trešo teikumu šādā redakcijā:  “Minētais lielā elektroenerģijas patērētāja noteikšanas kritērijs neattiecas uz sadales sistēmas operatoriem, kuri ir saņēmuši licenci elektroenerģijas sadalei Sabiedrisko pakalpojumu regulēšanas komisijā un ir iekļauti sadales sistēmas operatoru licenču sarakstā, un dzīvojamo namu pārvaldniekiem, kuri ir reģistrējušies Būvniecības informācijas sistēmas Dzīvojamo māju pārvaldnieku reģistrā.”; | | **Sadales tīkls**  **(2019.gada 30.janvāra atzinums)**  AS “Sadales tīkls” iebilst pret Likuma 12.panta pirmās daļas spēkā esošo redakciju un Likumprojekta 5.pantā piedāvāto Energoefektivitātes likuma 12. panta 9.1 daļas formulējumu, ar ko paredz pienākumus komersantam “*kurš pēc sistēmas operatoru sniegtajiem komersantu ikgadējiem elektroenerģijas patēriņa datiem ir lielais elektroenerģijas patērētājs, bet (..)*”. AS “Sadales tīkls” norāda, ka sistēmas operatoram nav informācijas par komersantam piegādātās elektroenerģijas izlietojuma mērķi un sistēmas operators, tikai ņemot vērā piegādātās elektroenerģijas apjomu, nevar būt persona, kas piešķir “lielā elektroenerģijas patērētāja” statusu. AS “Sadales tīkls” kā sistēmas operators var sniegt informāciju par visiem sistēmas lietotājiem, kuru patērētās elektroenerģijas apjoms ir lielāks nekā 500 MWh, bet mūsuprāt, lēmums par lielā elektroenerģijas patērētāja statusa piešķiršanu būtu jāpieņem Ekonomikas ministrijai, pamatojoties uz sistēmas operatora sniegto informāciju par piegādātās elektroenerģijas apjomu un lietotāja sniegto informāciju par elektroenerģijas izlietojumu. AS “Sadales tīkls” nav pieejama informācija par to, kāds apjoms no tīkla saņemtās elektroenerģijas ir izlietots attiecīgā lietotāja paša vajadzībām un kāds apjoms nodots apakšlietotājiem. AS “Sadales tīkls” norāda, ka 500 MWh slieksnis tiek pārsniegts arī atsevišķu fizisko personu pieslēgumos, ne tikai komersantu pieslēgumos. Lai gan energoefektivitātes pienākuma shēma attiecināma uz komersantiem, ir gadījumi, kad objekta elektroapgādes līgums noslēgts uz fiziskas personas vārda, kura iznomā objektu komersantiem, kas ir patiesie elektroenerģijas galapatērētāji. Saņemot datus par visiem sistēmas lietotājiem ar patēriņu virs 500 MWh, Ekonomikas ministrijai būs iespēja pārbaudīt informāciju.  AS “Sadales tīkls” ierosina precizēt lielā elektroenerģijas patērētāja definīciju Likuma 12. panta pirmajā daļā un precizēt Likumprojektā piedāvāto trešā teikuma redakciju, izsakot Likuma 12.panta pirmo daļu šādā redakcijā:  “(1) Lielais elektroenerģijas patērētājs ir komersants, kura ikgadējais elektroenerģijas **galapatēriņš** pārsniedz 500 megavatstundas. **Lielā elektroenerģijas patērētāja statuss nav attiecināms** uz sadales sistēmas operatoriem, kuri ir saņēmuši licenci elektroenerģijas sadalei Sabiedrisko pakalpojumu regulēšanas komisijā un ir iekļauti sadales sistēmas operatoru licenču sarakstā, un dzīvojamo namu pārvaldniekiem, kuri ir reģistrējušies Būvniecības informācijas sistēmas Dzīvojamo māju pārvaldnieku reģistrā.”. | **Ņemts vērā** | | 4. 12.pantā  Izteikt pirmo daļu šādā redakcijā:  “(1) Lielais elektroenerģijas patērētājs ir komersants, kura ikgadējais elektroenerģijas galapatēriņš pārsniedz 500 megavatstundas divos kalendāros gados pēc kārtas, un kurš iekļauts lielo elektroenerģijas patērētāju sarakstā saskaņā ar šā panta vienpadsmito daļu. Minētais lielā elektroenerģijas patērētāja noteikšanas kritērijs neattiecas uz sadales sistēmas operatoriem, kuri ir saņēmuši licenci elektroenerģijas sadalei Sabiedrisko pakalpojumu regulēšanas komisijā un ir iekļauti sadales sistēmas operatoru licenču sarakstā, un dzīvojamo namu pārvaldniekiem, kuri ir reģistrējušies Būvniecības informācijas sistēmas Dzīvojamo māju pārvaldnieku reģistrā.” |
| 13. | Likuma 12.panta pirmā daļa:  (1) Lielais elektroenerģijas patērētājs ir komersants, kura ikgadējais elektroenerģijas patēriņš pārsniedz 500 megavatstundas. Kopējā enerģijas patēriņā netiek ieskaitīta komersanta saražotā enerģija, kas tiek nodota citiem lietotājiem. | | **Latvijas Tirdzniecības un rūpniecības kamera**  **(2019.gada februāra atzinums)**  Latvijas Tirdzniecības un rūpniecības kamera (turpmāk – LTRK) īr iepazinusies ar 2019.gada 17.janvāra valsts sekretāru sanāksmē izsludināto likumprojektu “Grozījumi Energoefektivitātes likumā” VSS-45 (turpmāk – Likumprojekts).  LTRK ierosina papildināt Likumprojektu ar pantu, kurā tiktu grozīta Energoefektivitātes likuma 14.panta pirmā daļa, izsakot to šādā redakcijā:  14.pantā:  Izteikt pirmo daļu šādā redakcijā:  “(1) Lielais elektroenerģijas patērētājs ir komersants, kura elektroenerģijas patēriņš pārsniedz 500 megavatstundas divos pārskata periodos pēc kārtas. Kopējā enerģijas patēriņā netiek ieskaitīta komersanta saražotā enerģija, kas tiek nodota citiem lietotājiem.”  Minētie Elektroenerģijas likuma 14.panta pirmās daļas grozījumi nepieciešami, lai izslēgtu gadījumus, kad komersants, kura elektroenerģijas patēriņš ir pieaudzis netipisku faktoru vai atsevišķu lielu pasūtījumu izpildes rezultātā, tiktu uzskatīts par lielo elektroenerģijas patērētāju. Minētās normas iekļaušana Elektroenerģijas likumā izslēgtu gadījumus, kas komersantiem tiek piemērotas soda sankcijas par lielajam elektroenerģijas patērētājam noteikto prasību neievērošanu atsevišķu pasūtījumu izpildes vai neraksturīga elektroenerģijas patēriņa gadījumos, kas neatkārtosies turpmākajos gados.  Iekļaujot Elektroenerģijas likumā minēto kārtību, vienlaikus nepieciešams noteikt, ka pēc pirmā gada, kad ir pārsniegts 500 megavatstundu slieksnis, attiecīgais uzņēmums ir informējams par nepieciešamām darbībām, kas veicamas, ja patēriņš arī otrajā gadā pēc kārtas pārsniegtu noteikto 500 megavatstundu slieksni. | **Ņemts vērā.**  EM norāda, ka pēc LTRK atzinuma konteksta saprotams, ka atzinumā ir minēts Energoefektivitātes likuma 12.pants nevis 14.pants. | | Papildināts Likumprojekta 4.pants  4. izteikt 12.panta pirmo daļu šādā redakcijā:  “(1) Lielais elektroenerģijas patērētājs ir komersants, kura ikgadējais elektroenerģijas patēriņš pārsniedz 500 megavatstundas divos kalendāros gados pēc kārtas, un kurš iekļauts lielo elektroenerģijas patērētāju sarakstā saskaņā ar šā panta trīspadsmito daļu. Minētais lielā elektroenerģijas patērētāja noteikšanas kritērijs neattiecas uz sadales sistēmas operatoriem, kuri ir saņēmuši licenci elektroenerģijas sadalei Sabiedrisko pakalpojumu regulēšanas komisijā un ir iekļauti sadales sistēmas operatoru licenču sarakstā, un dzīvojamo namu pārvaldniekiem, kuri ir reģistrējušies Būvniecības informācijas sistēmas Dzīvojamo māju pārvaldnieku reģistrā.  papildināt 12.pantu ar trīspadsmito daļu šādā redakcijā:  “(13) Atbildīgā ministrija katru gadu līdz 1.aprīlim izveido un publicē savā tīmekļa vietnē lielo elektroenerģijas patērētāju sarakstu, pamatojoties uz elektroenerģijas sistēmas operatora sniegtajiem datiem par sistēmas lietotājiem, kuru gada elektroenerģijas patēriņš pārsniedz 500 megavatstundas un komersanta sniegto informāciju par elektroenerģijas patēriņu saskaņā ar energoauditora apstiprinātu elektroenerģijas bilanci, tostarp, par savu apakšlietotāju, kurš atbilst šā panta pirmajā daļā noteiktajiem kritērijiem, atbilstoši šā panta 9.1 daļas nosacījumiem. Uzņēmums tiek izslēgts no lielo elektroenerģijas patērētāju saraksta gadījumā, ja tas neatbilst lielā elektroenerģijas patērētāja kritērijiem divos kalendāros gados pēc kārtas.” |
| 14. | 5. 12.pantā:  papildināt pantu ar vienpadsmito daļu šādā redakcijā:  “(11) Šā likuma 13.panta pirmajā daļā minētās nodevas nomaksāšana neatbrīvo komersantu, kurš atbilst šā likuma 12.panta pirmajā daļā noteiktajam kritērijam, no pienākuma izpildīt šā likuma 10.panta piektajā, sestajā un septītajā daļā, kā arī 12.panta otrajā un piektajā daļā noteiktos pienākumus. | | **Finanšu ministrija**  **(2019.gada 1.februāra atzinums)**  1. Ņemot vērā, ka Energoefektivitātes likuma 13.panta otrā daļa nosaka, ka energoefektivitātes nodevu maksā lielais elektroenerģijas patērētājs, kurš nav izpildījis šā likuma 10.panta piektajā, sestajā un septītajā daļā, kā arī 12.panta otrajā, trešajā un ceturtajā daļā noteiktos pienākumus, lūdzam izvērtēt nepieciešamību papildināt likumprojekta 5.panta septītajā daļā ietverto 12.panta vienpadsmito daļu un anotācijas I sadaļas 2.punktu (6.lpp.) ar atsauci arī uz 12.panta trešo daļu. | **Ņemts vērā** | | Likumprojekta 5.pantā dotā Likuma 12.panta vienpadsmitās daļas redakcija no EM puses ir atsaukta |
| 15. | 4. 12.pantā:  papildināt pantu ar vienpadsmito daļu šādā redakcijā:  (11) Šā likuma 13.panta pirmajā daļā minētās nodevas nomaksāšana neatbrīvo komersantu, kurš atbilst šā likuma 12.panta pirmajā daļā noteiktajam kritērijam, no pienākuma izpildīt šā likuma 10.panta piektajā, sestajā un septītajā daļā, kā arī 12.panta otrajā un piektajā daļā noteiktos pienākumus. | | **Tieslietu ministrija**  **(2019.gada 31.janvāra atzinums)**  3. Projekta 4. pantā paredzēts papildināt likuma 12. pantu ar vienpadsmito daļu, nosakot, ka šā likuma 13. panta pirmajā daļā minētās nodevas nomaksāšana neatbrīvo komersantu, kurš atbilst šā likuma 12. panta pirmajā daļā noteiktajiem kritērijiem, no pienākuma izpildīt šā likuma 10. panta piektajā, sestajā un septītajā daļā, kā arī 12. panta otrajā un piektajā daļā noteiktos pienākumus.  Savukārt likuma 13. panta otrā daļa noteic, ka energoefektivitātes nodevu maksā lielais elektroenerģijas patērētājs, *kurš nav izpildījis* šā likuma 10. panta piektajā, sestajā un septītajā daļā, kā arī 12. panta otrajā, trešajā un piektajā (*projekta 6. panta redakcijā*) daļā noteiktos pienākumus.  Likuma “Par nodokļiem un nodevām” 1. panta 2. punkts noteic, ka valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā *par valsts vai pašvaldības institūcijas veicamo darbību, kas izriet no šīs institūcijas funkcijām.* Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūcijas veiktās darbības izmaksu segšanu.  Ievērojot minēto, nav saprotams likuma 13. panta otrajā daļā noteiktais regulējums, kad par likumā noteikto prasību neievērošanu personai maksājama valsts nodeva. Norādām, ka minētās nodevas piemērošanas gadījums un sekas līdzinās tipiskajām soda raksturīgajām pazīmēm. Ievērojot minēto, lūdzam pārskatīt likuma 13. panta regulējumu, attiecīgi precizējot arī projekta 4. pantā paredzēto likuma 12. panta vienpadsmito daļu. | **Saskaņots ar 2019.gada 20.jūnija e-pastu** | | Likumprojekta 4.panta daļa attiecībā uz 12.panta vienpadsmitās daļas redakciju no EM puses ir atsaukta.  Esošajā projektā 12.panta attiecīgā daļa ir ar jaunu saturu. |
| 16. | 12.pants  (9) Sistēmas operatoram ir pienākums katru gadu nodrošināt atbildīgo ministriju ar lielā elektroenerģijas patērētāja statusam atbilstošu komersantu ikgadējiem enerģijas galapatēriņa datiem. Kārtība, kādā sistēmas operators sniedz atbildīgajai ministrijai lielā elektroenerģijas patērētāja statusam atbilstošo komersantu ikgadējā enerģijas galapatēriņa datus, tiek noteikta energoefektivitātes monitoringa sistēmas ietvaros. | | **Sadales tīkls**  **(2019.gada 30.janvāra atzinums)**  Izteikt Likuma 12.panta devīto daļu šādā redakcijā:  “(9) Elektroenerģijas sistēmas operatoram ir pienākums katru gadu nodrošināt atbildīgo ministriju **ar to sistēmas lietotāju** elektroenerģijas patēriņa datiem, kuru gada elektroenerģijas patēriņš pārsniedz 500 megavatstundas. Kārtība, kādā sistēmas operators sniedz atbildīgajai ministrijai sistēmas lietotāju elektroenerģijas patēriņa datus, tiek noteikta energoefektivitātes monitoringa sistēmas ietvaros.”. | **Ņemts vērā** | | 12.pants  “(9)Elektroenerģijas sistēmas operatoram ir pienākums katru gadu nodrošināt atbildīgo ministriju ar to sistēmas lietotāju elektroenerģijas patēriņa datiem, kuru gada elektroenerģijas patēriņš pārsniedz 500 megavatstundas.” |
| 17. | 4. 12.pantā  papildināt pantu ar 9.1 daļu šādā redakcijā:  “(9.1) Komersants, kurš pēc sistēmas operatoru sniegtajiem komersantu ikgadējiem elektroenerģijas patēriņa datiem ir lielais elektroenerģijas patērētājs, bet kura paša izlietotās elektroenerģijas apjoms ir mazāks par 500 MWh, līdz katra gada 1.martam iesniedz atbildīgajai ministrijai uzņēmuma energoauditora vai neatkarīga eksperta ēku energoefektivitātes jomā apstiprinātu uzņēmuma elektroenerģijas patēriņa bilanci, kas parāda katram apakšlietotājam nodotās elektroenerģijas patēriņu un paša uzņēmuma elektroenerģijas patēriņu. Kārtību, kādā uzņēmums sniedz atbildīgajai ministrijai uzņēmuma elektroenerģijas patēriņa bilanci, nosaka Ministru kabinets.” | | **Sadales tīkls**  **(2019.gada 30.janvāra atzinums)**  Bez tam ierosinām precizēt Likumprojektā piedāvāto Likuma 12.panta 9.1 daļu, izsakot to šādā redakcijā:  “(9.1) Komersants, **kurš atbilstoši sistēmas operatoru sniegtajiem elektroenerģijas patēriņa datiem ir patērējis vairāk par 500 megavatstundām**, bet kura paša **galapatēriņam** izlietotās elektroenerģijas apjoms ir mazāks par 500 MWh, līdz katra gada 1.martam iesniedz atbildīgajai ministrijai uzņēmuma energoauditora vai neatkarīga eksperta ēku energoefektivitātes jomā apstiprinātu uzņēmuma elektroenerģijas patēriņa bilanci, kas parāda katram apakšlietotājam nodotās elektroenerģijas patēriņu un paša uzņēmuma elektroenerģijas patēriņu. **Citiem lietotājiem nodotās elektroenerģijas apjomu sistēmas lietotājs uzskaita ar elektroenerģijas uzskaites iekārtām, kā arī šo apjomu var apliecināt trešā puse, pamatojoties uz rēķinu informāciju, kas veikta starp sistēmas lietotāju un citu lietotāju.** Kārtību, kādā uzņēmums sniedz atbildīgajai ministrijai uzņēmuma elektroenerģijas patēriņa bilanci, nosaka Ministru kabinets.” | **Ņemts vērā** | | 4. 12.pantā  papildināt pantu ar 9.1 daļu šādā redakcijā:  “(9.1) Komersants,kurš atbilstoši sistēmas operatoru sniegtajiem elektroenerģijas patēriņa datiem ir patērējis vairāk par 500 megavatstundām, bet kura paša galapatēriņam izlietotās elektroenerģijas apjoms ir mazāks par 500 MWh, līdz katra gada 1.martam iesniedz atbildīgajai ministrijai uzņēmuma energoauditora vai neatkarīga eksperta ēku energoefektivitātes jomā apstiprinātu uzņēmuma elektroenerģijas patēriņa bilanci, kas parāda katram apakšlietotājam nodotās elektroenerģijas patēriņu un paša uzņēmuma elektroenerģijas patēriņu.Citiem lietotājiem nodotās elektroenerģijas apjomu sistēmas lietotājs uzskaita ar elektroenerģijas uzskaites iekārtām, kā arī šo apjomu var apliecināt trešā puse, pamatojoties uz rēķinu informāciju, kas veikta starp sistēmas lietotāju un citu lietotāju.” |
| 18. | 4. 12.pantā:  papildināt pantu ar 9.1 daļu šādā redakcijā:  “(9.1) Komersants, kurš pēc sistēmas operatoru sniegtajiem komersantu ikgadējiem elektroenerģijas patēriņa datiem ir lielais elektroenerģijas patērētājs, bet kura paša izlietotās elektroenerģijas apjoms ir mazāks par 500 MWh, līdz katra gada 1.martam iesniedz atbildīgajai ministrijai uzņēmuma energoauditora vai neatkarīga eksperta ēku energoefektivitātes jomā apstiprinātu uzņēmuma elektroenerģijas patēriņa bilanci, kas parāda katram apakšlietotājam nodotās elektroenerģijas patēriņu un paša uzņēmuma elektroenerģijas patēriņu. Kārtību, kādā uzņēmums sniedz atbildīgajai ministrijai uzņēmuma elektroenerģijas patēriņa bilanci, nosaka Ministru kabinets.” | | **Tieslietu ministrija**  **(2019.gada 31.janvāra atzinums)**  Attiecīgi lūdzam izvērtēt arī projekta 5. pantā paredzētā likuma 12. panta 9.1 daļā paredzēto pilnvarojumu. | **Ņemts vērā** | | 4. 12.pantā:  papildināt pantu ar 9.1 daļu šādā redakcijā:  “(9.1) Komersants, kurš pēc sistēmas operatoru sniegtajiem sistēmas lietotāju ikgadējiem elektroenerģijas patēriņa datiem ir lielais elektroenerģijas patērētājs, bet kura paša izlietotās elektroenerģijas apjoms ir mazāks par 500 MWh, līdz katra gada 1.martam iesniedz atbildīgajai ministrijai uzņēmuma energoauditora vai neatkarīga eksperta ēku energoefektivitātes jomā apstiprinātu uzņēmuma elektroenerģijas patēriņa bilanci, kas parāda katram apakšlietotājam nodotās elektroenerģijas patēriņu un paša uzņēmuma elektroenerģijas patēriņu.Citiem lietotājiem nodotās elektroenerģijas apjomu sistēmas lietotājs uzskaita ar elektroenerģijas uzskaites iekārtām, kā arī šo apjomu var apliecināt trešā puse, pamatojoties uz rēķinu informāciju, kas veikta starp sistēmas lietotāju un citu lietotāju.” |
| 19. | 4. 12.pantā:  papildināt pantu ar vienpadsmito daļu šādā redakcijā:  “(11) Lēmumu par sistēmas lietotāja atbilstību lielā elektroenerģijas patērētāja statusam pieņem atbildīgā ministrija un veido lielo elektroenerģijas patērētāju sarakstu, pamatojoties uz elektroenerģijas sistēmas operatora sniegtajiem elektroenerģijas patēriņa datiem un sistēmas lietotāja sniegto informāciju par elektroenerģijas izlietojumu atbilstoši šā panta 9.1 daļas nosacījumiem. Uzņēmums tiek izslēgts no lielo elektroenerģijas patērētāju saraksta gadījumā, ja tas neatbilst lielā elektroenerģijas patērētāja kritērijiem divos kalendāros gados pēc kārtas.” | | **Sadales tīkls**  **(2019.gada 30.janvāra atzinums)**  Likumprojekta 5.pantā paredzēt, ka Likuma 12.pants tiek papildināts ar divpadsmito daļu šādā redakcijā:  *“****(12) Lēmumu par sistēmas lietotāja atbilstību lielā elektroenerģijas patērētāja statusam pieņem atbildīgā ministrija, pamatojoties uz elektroenerģijas sistēmas operatora sniegtajiem elektroenerģijas patēriņa datiem un sistēmas lietotāja sniegto informāciju par elektroenerģijas izlietojumu atbilstoši šā panta 9.1 daļas nosacījumiem.****”.*  Lai noteiktu sistēmas lietotāja atbilstību lielā elektroenerģijas patērētāja statusam ir nepieciešama informācija gan no sistēmas operatora par sistēmas lietotājam piegādāto elektroenerģijas apjomu, gan informācija no sistēmas lietotāja par elektroenerģijas izlietojumu. Elektroenerģijas tirgus modelī pastāv jēdziens apakšlietotājs (saskaņā ar Elektroenerģijas tirdzniecības un lietošanas noteikumiem), kā rezultātā sistēmas lietotājs neizmanto elektroenerģiju galapatēriņam, bet gan, izmantojot tā īpašumā vai valdījumā esošus elektrotīklus, nodod elektroenerģiju citiem lietotājiem (apakšlietotājiem).  Likumā būtu jāparedz risinājums, kā sistēmas lietotājs var apliecināt elektroenerģijas izlietojumu. Ja sistēmas lietotājs nespēj apliecināt (ar uzskaites iekārtu rādījumiem vai rēķinu informāciju), ka elektroenerģiju ir nodevis citiem lietotājiem, tad šis apjoms būtu uzskatāms par sistēmas lietotāja paša galapatēriņu. Termins rēķinu informācija tiek lietots Likuma 16.pantā arī attiecībā uz siltumenerģijas norēķiniem. | **Ņemts vērā** | | 4. 12.pantā:  papildināt pantu ar trīspadsmito daļu šādā redakcijā:  “(13) Atbildīgā ministrija katru gadu līdz 1.aprīlim izveido un publicē savā tīmekļa vietnē lielo elektroenerģijas patērētāju sarakstu, pamatojoties uz elektroenerģijas sistēmas operatora sniegtajiem datiem par sistēmas lietotājiem, kuru gada elektroenerģijas patēriņš pārsniedz 500 megavatstundas un komersanta sniegto informāciju par elektroenerģijas patēriņu saskaņā ar energoauditora apstiprinātu elektroenerģijas bilanci, tostarp, par savu apakšlietotāju, kurš atbilst šā panta pirmajā daļā noteiktajiem kritērijiem, atbilstoši šā panta 9.1 daļas nosacījumiem. Uzņēmums tiek izslēgts no lielo elektroenerģijas patērētāju saraksta gadījumā, ja tas neatbilst lielā elektroenerģijas patērētāja kritērijiem divos kalendāros gados pēc kārtas.” |
| 20. | 6. 15.pantā:  izteikt ceturtās daļas pēdējo teikumu šādā redakcijā:  “Atbildīgā iestāde Ministru kabineta noteiktajā kārtībā apkopo saņemto informāciju un informē atbildīgo ministriju.” | | **Tieslietu ministrija**  **(2019.gada 31.janvāra atzinums)**  4. Projekta 7. pantā paredzēts izteikt likuma 15. panta ceturtās daļas pēdējo teikumu jaunā redakcijā, proti, nosakot, ka atbildīgā iestāde Ministru kabineta noteiktajā kārtībā apkopo informāciju un informē atbildīgo ministriju. Norādām, ka nav saprotams, vai minētais regulējums ir paredzēts kā likumdevēja pilnvarojums Ministru kabinetam. Tāpat norādām, ka vārdkopas “Ministru kabineta noteiktajā kārtībā” lietošana var radīt šaubas par to, vai ietvertā norma ir pilnvarojums vai norāde uz jau esošu regulējumu. Piemēram, ja vienā likumā jau ir attiecīgais pilnvarojums Ministru kabinetam, bet radusies nepieciešamība citviet izmantot minēto Ministru kabineta regulējumu, jaunajā likumā atkārtoti neraksta pilnvarojumu Ministru kabinetam, bet raksta frāzi “normatīvajos aktos noteiktajā kārtībā”, norādot regulējuma jomu. Ievērojot minēto, lūdzam precizēt projekta 7. pantā paredzētā likuma 15. panta ceturtās daļas pēdējo teikumu. | **Ņemts vērā** | | Likumprojekta 15.panta ceturtās daļas pēdējā teikuma redakcija no EM puses ir atsaukta. |
| 21. | **17.pants Energoefektivitātes pienākuma shēmas atbildīgās puses atbildība**  Ekonomikas ministrija ir tiesīga Energoefektivitātes pienākuma shēmas atbildīgai pusei uzlikt naudas sodu par šā likuma 6.panta piektajā daļā noteikto ziņošanas prasības neizpildi četri tūkstoši naudas soda vienības. | | **Tieslietu ministrija**  **(2019.gada 31.janvāra atzinums)**  6. Likuma anotācijā ir norādīts, ka “attiecībā uz administratīvajiem pārkāpumiem likumprojekta normu ieviešanai būs nepieciešams veikt grozījumus Latvijas Administratīvo pārkāpumu kodeksā saskaņā ar spēkā esošajos normatīvajos aktos noteikto kārtību.” Savukārt likuma 17. pants noteic, ka “par šā likuma 6. panta piektās daļas, 10. panta piektās daļas, kā arī 16. panta pirmās daļas prasību neizpildi vai nepienācīgu izpildi attiecīgās personas saucamas pie Latvijas Administratīvo pārkāpumu kodeksā noteiktās atbildības”.  Ievērojot, ka Latvijas Administratīvo pārkāpumu kodeksā nav ieviests administratīvās atbildības regulējums par informācijas par iegūto enerģijas ietaupījumu nesniegšanu, energoaudita neveikšanu, kā arī galalietotāja nenodrošināšanu ar rēķinu, lūdzam veikt grozījumus likuma 17. pantā. | **Ņemts vērā** | | 2. 6.pantā:  papildināt pantu ar desmito daļu šādā redakcijā:  “(10) Ja atbildīgā puse nav izstrādājusi energoefektivitātes uzlabošanas pasākumu plānu un normatīvajos aktos par energoefektivitātes pienākuma shēmu noteiktajos termiņos to iesniegusi atbildīgajā ministrijā, tad atbildīgā ministrija pieņem lēmumu par pienākumu atbildīgajai pusei trīs mēnešu laikā nodrošināt minēto prasību izpildi.” |
| 22. | 9. Papildināt likumu ar VI nodaļu šādā redakcijā:  “**VI nodaļa. Atbildība par prasību neievērošanu**  **17.pants Energoefektivitātes pienākuma shēmas atbildīgās puses atbildība**  Ekonomikas ministrija ir tiesīga Energoefektivitātes pienākuma shēmas atbildīgai pusei uzlikt naudas sodu par šā likuma 6.panta piektajā daļā noteikto ziņošanas prasības neizpildi četri tūkstoši naudas soda vienības.**18.pants Lielā uzņēmuma atbildība**  (1) Ekonomikas ministrija ir tiesīga lielajam uzņēmumam uzlikt naudas sodu par šā likuma 10.panta piektās daļas pārkāpumu četri tūkstoši naudas soda vienības.  (2) Ja lielais uzņēmums atbilst arī šā likuma 12.panta pirmajā daļā noteiktajiem kritērijiem, un tam ir piemērota energoefektivitātes nodeva atbilstoši šā likuma 13.pantā otrās daļas prasībām, uz to neattiecas šā panta pirmās daļas noteikumi.  **19.pants Elektroenerģijas, gāzes un siltumenerģijas tirgotāja atbildība**  Ekonomikas ministrija ir tiesīga elektroenerģijas, gāzes vai siltumenerģijas tirgotājam uzlikt naudas sodu par šā likuma 16.panta pirmās daļas prasību neizpildi četri tūkstoši naudas soda vienības.  **20.pants. Administratīvās lietas process**  (1) Ja Ekonomikas ministrija konstatē, ka energoefektivitātes pienākuma shēmas atbildīgā puse, lielais uzņēmums vai elektroenerģijas, gāzes un siltumenerģijas tirgotājs neievēro šā likuma prasības, Ekonomikas ministrija nosūta atgādinājumu noteiktā termiņā nodrošināt attiecīgo normatīvo aktu prasību ievērošanu.  (2) Ja energoefektivitātes pienākuma shēmas atbildīgā puse, lielais uzņēmums vai elektroenerģijas, gāzes un siltumenerģijas tirgotājs pēc atgādinājuma saņemšanas noteiktajā termiņā nav izpildījis pienākumu nodrošināt normatīvo aktu ievērošanu, Ekonomikas ministrija ir tiesīga pieņemt lēmumu par naudas soda uzlikšanu, atbilstoši šā likuma 17., 18. vai 19.pantam.  (3) Ekonomikas ministrijas administratīvo aktu, kas izdots saskaņā ar šo likumu, var pārsūdzēt Administratīvajā apgabaltiesā. Administratīvā apgabaltiesa lietu izskata kā pirmās instances tiesa triju tiesnešu sastāvā. Tiesas spriedumu var pārsūdzēt, iesniedzot kasācijas sūdzību.  (4) Pieteikuma par šā panta trešajā daļā minētā administratīvā akta atcelšanu, atzīšanu par spēku zaudējušu vai spēkā neesošu iesniegšana tiesā neaptur šā administratīvā akta darbību, izņemot administratīvā akta darbību daļā par naudas soda uzlikšanu.  (5) Šā likuma 17., 18., un 19.pantā minētais naudas sods tiek iemaksāts valsts budžetā. Šā likuma 17.un 19.pantā minēto naudas sodu nevar iekļaut izmaksās, kuras sedz enerģijas lietotājs.  (6) Ministru kabinets izdod noteikumus par naudas soda apmēra aprēķināšanas kārtību.  Papildināt pārejas noteikumus ar 14.punktu šādā redakcijā:  “14. Šā likuma VI nodaļa stājas spēkā vienlaikus ar Administratīvās atbildības likumu.” | | **Tieslietu ministrija**  **(2019.gada 31.janvāra atzinums)**  5. Informējam, ka 2018. gada 25. oktobrī Saeima 3. lasījumā pieņēma Administratīvās atbildības likumu (likumprojekts Nr. 16/Lp12 “Administratīvo pārkāpumu procesa likums”),kurš noteic, ka administratīvos pārkāpumus, par tiem piemērojamos sodus un amatpersonu kompetenci administratīvo pārkāpumu procesā iestādē nosaka attiecīgo nozari regulējošajos likumos vai pašvaldību saistošajos noteikumos. Administratīvās atbildības likums stāsies spēkā 2020. gada 1. janvārī. Atbilstoši informatīvā ziņojuma “Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums), kas tika pieņemts zināšanai Ministru kabineta 2014. gada 22. aprīļa sēdē (prot. Nr. 24 26. §), 2. pielikumā minētajām ministrijām (institūcijām) ir jāizstrādā attiecīgie likumprojekti un jānodod apspriešanai Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā (turpmāk – darba grupa).  Tieslietu ministrija 2018. gada 7. decembrī saņēma projektu izskatīšanai darba grupā. Ievērojot, ka tika konstatēts, ka projekts neatbilst informatīvajā ziņojumā noteiktajiem nozaru kodifikācijas likumprojektu kritērijiem, kā arī Ministru kabineta noteiktajam uzdevumam (Ministru kabineta 2018. gada 18. decembra protokollēmuma Nr. 60 98.§), Tieslietu ministrija 2019. gada 9. janvārī Ekonomikas ministrijai nosūtīja vēstuli Nr. 1- 13.3/56 (turpmāk – vēstule), kurā lūdza precizēt projektu. Ievērojot, ka projekta 8. pantā paredzētā likuma VI nodaļa, kas noteic administratīvos pārkāpumus un par tiem paredzētos administratīvos sodus, nav precizēta, Tieslietu ministrija uztur vēstulē norādītos iebildumus, kā arī norāda, ka nevar atbalstīt šī regulējuma tālāku virzību, kamēr projekts nav izskatīts darba grupā.  Ievērojot, ka šobrīd nav saprotams, vai ar projektu tiek paredzēta administratīvā akta izdošana vai administratīvā soda piemērošana, norādām, ka gadījumā, ja pēc projekta izvērtēšanas likumā tiks paredzēts regulēt administratīvās atbildības jautājumus, lūdzam, papildus vēstulē norādītajam, pievērst uzmanību šādiem aspektiem:  [1] Norādām, ka atbilstoši informatīvajā ziņojumā “Nozaru administratīvo pārkāpumu kodifikācijas ieviešanas sistēmas īstenošana”, kas tika pieņemts zināšanai Ministru kabineta 2018. gada 18. decembra sēdē (prot. Nr. 60 98. §) noteiktajam, visi administratīvie pārkāpumi informācijas sniegšanas jomā ir jāparedz vienā likumprojektā, proti, Tieslietu ministrijas izstrādātajā likumprojektā “Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likums”, kas izsludināts Valsts sekretāru 2018. gada 2. augusta sanāksmē (prot. Nr. 30 11. §, VSS-780). Ievērojot minēto, lūdzam projekta 8. pantā paredzēto likuma 17. panta sastāvu izslēgt no projekta un izvērtēt tā pieteikšanu iekļaušanai Tieslietu ministrijas sagatavotajā likumprojektā.  [2] Saskaņā ar Elektroenerģijas likuma 45. panta 2. punktu Sabiedrisko pakalpojumu regulēšanas komisija (turpmāk – regulators) ir tiesīga elektroenerģijas tirgotājiem uzlikt soda naudu līdz 10 procentiem no elektroenerģijas tirgotāja iepriekšējā finanšu gada neto apgrozījuma, bet ne mazāk kā 300 euro, ja elektroenerģijas tirgotājs galalietotājam izsniedzamajos rēķinos un informatīvajos materiālos neietver regulatora noteikto informāciju (skatīt Sabiedrisko pakalpojumu regulēšanas komisijas padomes 2017. gada 9. marta lēmumu Nr. 1/6 “Noteikumi par informāciju elektroenerģijas un dabasgāzes galalietotājiem”). Ievērojot, ka šobrīd par šādiem pārkāpumiem soda naudu piemēro regulators, lūdzam pārskatīt projekta 8. pantā paredzēto likuma 19. pantu, lai izvairītos no neskaidrībām par iestāžu kompetences sadalījumu sodīšanā par minēto pārkāpumu.  [3] Administratīvajam sodam, ko piemēro konkrētā pārkāpuma gadījumā, jābūt pamatotam, likumīgam un taisnīgam. Valsts pārvaldei ir jātiecas nodrošināt taisnīgumu un nav pieļaujama formāla tiesību normu piemērošana, ignorējot faktiskos apstākļus (Levits E. Samērīguma princips un obligātais administratīvais akts. Jurista Vārds, 2007, Nr. 13(466)). Ievērojot minēto, nav atbalstāms regulējums, kad par administratīvo pārkāpumu tiek paredzēts “fiksēts” naudas sods, turklāt maksimālajā apmērā jeb 4000 naudas soda vienībās (Administratīvās atbildības likuma 16. panta ceturtā daļa).  [4] Administratīvās atbildības likuma 2. panta otrā daļa noteic, ka administratīvās atbildības vispārīgos noteikumus, administratīvā pārkāpuma jēdzienu, administratīvo sodu veidus un to piemērošanas noteikumus, kompetentās iestādes un amatpersonas, administratīvā pārkāpuma procesa norisi iestādē un tiesā, administratīvo sodu izpildi, kā arī starptautisko sadarbību administratīvo pārkāpumu procesā nosaka šis likums. Ievērojot minēto, nozari regulējošajā likumā vai Ministru kabineta noteikumos nav nosakāms regulējums, kas paredz gadījumus personas atbrīvošanai no administratīvās atbildības (projekta 8. pantā paredzētā likuma 18. panta otrā daļa), kā arī naudas soda apmēra aprēķināšanas kārtību (projekta 8. pantā paredzētā likuma 20. panta piektā un sestā daļa). | **Ņemts vērā**  Likumprojektā atbildība par prasību neievērošanu noteikta atbilstošos Likuma pantos, nosakot, ka atbildīgā ministrija pieņem lēmumu par pienākumu noteiktā termiņā nodrošināt minēto prasību izpildi. Lēmuma neizpildes gadījumā tiek piemērots Administratīvā procesa likums. | | 2. 6.pantā:  papildināt pantu ar desmito daļu šādā redakcijā:  “(10) Ja atbildīgā puse nav izstrādājusi energoefektivitātes uzlabošanas pasākumu plānu un normatīvajos aktos par energoefektivitātes pienākuma shēmu noteiktajos termiņos to iesniegusi atbildīgajā ministrijā, tad atbildīgā ministrija pieņem lēmumu par pienākumu atbildīgajai pusei trīs mēnešu laikā nodrošināt minēto prasību izpildi.”  3. 10.pantā:  papildināt pantu ar trīspadsmito daļu šādā redakcijā:  “(13) Ja lielais uzņēmums nav izpildījis šā panta piektās daļas prasības, atbildīgā ministrija pieņem lēmumu par pienākumu lielajam uzņēmumam sešu mēnešu laikā nodrošināt minēto likuma prasību izpildi.” |
| 23. | 9. Papildināt likumu ar VI nodaļu šādā redakcijā:  “**VI nodaļa. Atbildība par prasību neievērošanu**  **17.pants Energoefektivitātes pienākuma shēmas atbildīgās puses atbildīb**a  Ekonomikas ministrija ir tiesīga Energoefektivitātes pienākuma shēmas atbildīgai pusei uzlikt naudas sodu par šā likuma 6.panta piektajā daļā noteikto ziņošanas prasības neizpildi četri tūkstoši naudas soda vienības.  **18.pants Lielā uzņēmuma atbildība**  (1) Ekonomikas ministrija ir tiesīga lielajam uzņēmumam uzlikt naudas sodu par šā likuma 10.panta piektās daļas pārkāpumu četri tūkstoši naudas soda vienības.  [..]  **19.pants Elektroenerģijas, gāzes un siltumenerģijas tirgotāja atbildība**  Ekonomikas ministrija ir tiesīga elektroenerģijas, gāzes vai siltumenerģijas tirgotājam uzlikt naudas sodu par šā likuma 16.panta pirmās daļas prasību neizpildi četri tūkstoši naudas soda vienības. | | **Latvijas lielo pilsētu asociācija**  (2019.gada 1.februāra atzinums)  Rosinām norādīt summu *euro*, lai, lasot likumu, nav jāmeklē citos noteikumos norādītais un jāmēģina saprast un aprēķināt, cik liels ir sods. | **Ņemts vērā** | | **S**kat. Izziņas 21. punktu. |
| 24. | 9. Papildināt likumu ar VI nodaļu šādā redakcijā:  “**VI nodaļa. Atbildība par prasību neievērošanu**  **18.pants Lielā uzņēmuma atbildība**  (1) Ekonomikas ministrija ir tiesīga lielajam uzņēmumam uzlikt naudas sodu par šā likuma 10.panta piektās daļas pārkāpumu četri tūkstoši naudas soda vienības. | | **Zemkopības ministrija**  (2019.gada 4.februāra atzinums)  Zemkopības ministrija savas kompetences ietvaros ir izvērtējusi Ekonomikas ministrijas izstrādāto Likumprojektu “Grozījumi Energoefektivitātes likumā” (VSS-45) un tā anotāciju. Atbalstam to tālāku virzību, vienlaikus izsakot lūgumu skaidrot soda sankcijas apmēru lielajam uzņēmumam par novēlotu energoaudita iesniegšanu. Šobrīd tas ir noteikts – 20 000 *eiro*, lūdzam pamatot šādas sankcijas apmēra izvēli. | **Ņemts vērā** | | **S**kat. Izziņas 21. punktu. |
| 25. | 9. Izteikt Pārejas noteikumu 10.4 punktu šādā redakcijā:  “10.4 Šā likuma pārejas noteikumu 10.1 un 10.3 punktā minēto komercdarbības atbalstu lielajam elektroenerģijas patērētājam piešķir Ekonomikas ministrija kā *de minimis* atbalstu, ievērojot Komisijas 2013. gada 18. decembra regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam, Komisijas 2013. gada 18. decembra regulas (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē, Komisijas 2014. gada 27. jūnija regulas (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē, Komisijas Regulas (ES) Nr. 360/2012 par Līguma par Eiropas Savienības darbību 107. un 108. panta piemērošanu de minimis atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi un normatīvo aktu nosacījumus par *de minimis* atbalsta uzskaites un piešķiršanas kārtību.” | | **Finanšu ministrija**  (2019.gada 22.jūlija atzinums)  Ņemot vērā, ka likumprojekta 9.pantā ietvertais Pārejas noteikumu 10.4 punkts ir papildināts ar atsauci uz Komisijas 2012.gada 25.aprīļa regulu (ES) Nr.360/2012 par Līguma par Eiropas Savienības darbību 107. un 108.panta piemērošanu *de  minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi (turpmāk – Komisijas regula Nr.360/2012), un to, ka Latvijā minētais regulējums tiek piemērots ļoti reti, lūdzam anotācijā iekļaut detalizētu informāciju par to, cik un kādās nozarēs Ekonomikas ministrija ir apzinājusi šā likuma pārejas noteikumu 10.1 un 10.3 punktā minētos komercdarbības atbalsta saņēmējus, lai pasākumu būtu nepieciešams ieviest ar katru no precizētā Pārejas noteikumu 10.4 punktā minētajiem *de minimis* regulējumiem (četriem). Vēršam uzmanību, ka *de minimis* atbalsta nosacījumi, kas noteikti ar Komisijas 2013. gada 18. decembra regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam, Komisijas 2013. gada 18. decembra regulu (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē un Komisijas 2014. gada 27. jūnija regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē ir līdzīgi, taču Komisijas regulas Nr.360/2012 nosacījumu piemērošanā jāievēro vēl papildus aspekti (piemēram, atbalstu saņemošajam uzņēmumam jābūt rakstveidā pilnvarotam sniegt pakalpojumu ar vispārēju tautsaimniecisku nozīmi un to jāiesniedz piesakoties atbalstam, ļoti būtiski ir ievērot kumulācijas normas, kā arī jāievēro atšķirīgais Komisijas regulas Nr.360/2012 piemērošanas periods – līdz 2020.gada 31.decembrim u.c. nosacījumus, kas minēti Komisijas regulā Nr.360/2012). Tādējādi, ņemot vērā, ka Ekonomikas ministrija ar likumprojekta 9.panta redakciju plāno sniegt *de minimis* atbalstu arī saskaņā ar Komisijas regulu Nr.360/2012 uzņēmumiem, kuri nodrošina pakalpojumus ar vispārēju tautsaimniecisku nozīmi Līguma 106.panta 2.punkta izpratnē, lūdzam atbilstoši precizēt visus Ekonomikas ministrijas sagatavotos materiālus *de minimis* atbalsta energoefektivitātes nodevas atvieglojuma vai atbrīvojuma veidā piešķiršanai, t.sk., Ekonomikas ministrijas izstrādātās vadlīnijas, Ekonomikas ministrijas iekšējos noteikumus, Ekonomikas ministrijas atbalsta piešķiršanas lēmumus u.c. materiālus. | **Ņemts vērā**  Papildināts Anotācijas I sadaļas 2.punkts. | |  |
| 26. | Anotācijas I sadaļas 2.punkts | | **Tieslietu ministrija**  **(2019.gada 31.janvāra atzinums)**  Tieslietu ministrija ir izskatījusi Ekonomikas ministrijas sagatavoto likumprojektu “Grozījumi Energoefektivitātes likumā” (turpmāk – projekts) un **neatbalsta projekta virzību**, izsakot šādus iebildumus:  1. Projekta 4. pantā paredzēts papildināt Energoefektivitātes likuma (turpmāk – likums) 10. panta otro daļu ar trešo teikumu, nosakot, ka uzņēmums tiek izslēgts no lielo uzņēmumu saraksta gadījumā, ja tas neatbilst lielā uzņēmuma kritērijiem divos pārskata periodos pēc kārtas.  Lai izslēgtu šaubas par to, vai likumā noteiktie pienākumi uzņēmumam ir saistoši neatkarīgi no šo personu iekļaušanas lielo uzņēmumu sarakstā, lūdzam projekta sākotnējās (*ex – ante)* ietekmes novērtējuma ziņojumā (turpmāk – anotācija) norādīt, vai lēmumam par ieraksta veikšanu lielo uzņēmumu sarakstā (uzņēmuma iekļaušanu vai izslēgšanu tajā), ir konstitutīva nozīme (no ieraksta izdarīšanas ir atkarīga tiesiskas attiecības nodibināšana vai juridiska fakta iestāšanās) vai deklaratīva nozīme. | **Ņemts vērā** | | Papildināts Anotācijas I sadaļas 2.punkts |
| 27. | Anotācijas I sadaļas 2.punkts | | **Tieslietu ministrija**  **(2019.gada 31.janvāra atzinums)**  7. Lūdzam precizēt projekta anotācijas I sadaļas 2. punktu. Saskaņā ar instrukcijas 14.3. apakšpunktu anotācijā norāda aprakstošu informāciju par projekta būtību (necitējot projektā ietvertās normas). Anotācijā ir jāapraksta katra grozījumu saturiskā bloka mērķis un būtība (Smiltēna A., Bloma I. Tiesību akta projekta ietekmes sākotnējā izvērtēšana. [B.v.]: Valsts kanceleja, 2014, 17. lpp.). Savukārt anotācijā šobrīd ir ietverts tikai grozījumu saturiskā bloka vispārīgs skaidrojums. | **Ņemts vērā** | | Precizēts anotācijas I sadaļas 2.punkts |
| 28. | Anotācijas I sadaļas 2.punkts | | **Finanšu ministrija**  **(2019.gada 1.februāra atzinums)**  2. Spēkā esošajā Energoefektivitātes likumā noteiktas prasības komersantiem, tostarp lielajiem uzņēmumiem un lielajiem enerģijas patērētājiem. Likumprojekta 8.pantā paredzēts papildināt Energoefektivitātes likumu ar 17., 18. un 19. pantu, kuros noteikti naudas sodi šādiem subjektiem:  1) energoefektivitātes pienākuma shēmas atbildīgajai pusei;  2) lielajam uzņēmumam,  3) elektroenerģijas, gāzes un siltumenerģijas tirgotājiem.  Vēršam uzmanību, ka likumprojektā nav paredzēta atbildība lielajiem enerģijas patērētājiem. Tādējādi lūdzam anotācijas I sadaļas 2.punktā sniegt skaidrojumu, kādēļ nav paredzēta atbildība par prasību neievērošanu arī lielajiem enerģijas patērētājiem. | **Ņemts vērā** | | Papildināts anotācijas I sadaļas 2.punkts |
| 29. | Anotācijas II sadaļas 4. punkts | | **Valsts kanceleja**  **(2019.gada 31.janvāra atzinums)**  3.Precizēt anotācijas II sadaļas 4. punktu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” atbilstoši 25.1 punktā sniegtajai atbilstības prasību un atbilstības izmaksu definīcijai. | **Ņemts vērā** | | Precizēts Anotācijas II sadaļas 4. punkts |
| 30. | Anotācijas III sadaļa | | **Finanšu ministrija**  **(2019.gada 1.februāra atzinums)**  4. Lūdzam precizēt anotācijas III sadaļu, kā kārtējo gadu (n gads) norādot 2019.gadu. | **Ņemts vērā** | | Precizēta anotācijas III sadaļa |
| 31. | Anotācijas III sadaļas 7.punkts un VII sadaļas 2.punkts | | **Finanšu ministrija**  **(2019.gada 1.februāra atzinums)**  3. Atbilstoši Ministru kabineta 2017.gada 28.augusta sēdē (prot. Nr.41 1.§ 5.p.) izskatītajam Finanšu ministrijas sagatavotajam informatīvajam ziņojumam *“Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā”* tika atbalstīts Ekonomikas ministrijas iesniegtais priekšlikums saistībā ar finansējuma 103 633 *euro* apmērā 4 amata vietu darbības nodrošināšanai 2018.gadā un turpmāk ik gadu novirzīšanu Energoefektivitātes likuma ietvaros noteikto funkciju izpildei (t.i., energoefektivitātes pienākumu shēmas ieviešanai, brīvprātīgo vienošanās slēgšanas sekmēšanai, energoefektivitātes monitoringam un regulārai ziņošanai, kā arī citu likuma prasību īstenošanas uzraudzībai un administrēšanas nodrošināšanai). Ņemot vērā minēto, uzskatām, ka likumprojektā paredzēto naudas sodu administrēšana jānodrošina Ekonomikas ministrijas esošo cilvēkresursu un piešķirtā finansējuma ietvaros. Līdz ar to nepieciešams precizēt anotācijas III sadaļas 7.punktu un VII sadaļas 2.punktu, izslēdzot atsauci attiecībā uz likumprojekta izpildei nepieciešamo papildu vienu jurista amata vietu. | **Ņemts vērā** | | Precizēts anotācijas III sadaļas 7.punkts un VII sadaļas 2.punkts |
| 32. | Anotācijas III sadaļas 7.punkts un VII sadaļas 2.punkts | | **Valsts kanceleja**  **(2019.gada 31.janvāra atzinums)**  2.Saskaņā ar Ministru kabineta 2017. gada 28. augusta sēdes protokola Nr. 41 1. § 42. punktu ministrijām uzdots pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros (izņemot pilnā apmērā no ārvalstu finanšu palīdzības finansētās amata vietas). Turpmāk virzot tiesību aktu projektus, politikas plānošanas dokumentus, kā arī sagatavojot līdzekļu pieprasījumu prioritārajiem pasākumiem, papildus finansējumu restrukturizētām amata vietām, plānot kā starpību starp finansējumu esošajai amata vietai (tai skaitā arī vakancei) un amata vietai, kas būs nepieciešama konkrētā pasākuma īstenošanai.  Uz 2018. gada 30. novembri Ekonomikas ministrijas resorā bija 97 vakantas amata vietas, tai skaitā Ekonomikas ministrijā - 15 vakantas amata vietas.  Ņemot vērā augstāk minēto, aicinām pārskatīt anotācijas III sadaļas 7. punktā un VII sadaļas 2. punktā paredzēto vienu papildu jurista amata vietu, izvērtējot iespēju pārcelt vakantas amata vietas Ekonomikas ministrijas resorā un aizpildīt vakantas amata vietas Ekonomikas ministrijā. | **Ņemts vērā** | | Precizēts anotācijas III sadaļas 7.punkts un VII sadaļas 2.punkts |
| 33. | Anotācijas III sadaļas 8. punkts | | **Finanšu ministrija**  (2019.gada 30.augusta atzinums)  Nepieciešams papildināt anotācijas III sadaļas 8.punktu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 33.punkta prasībām, sniedz skaidrojumu, kādēļ šobrīd nav iespējams aprēķināt ietekmi uz valsts budžeta ieņēmumiem. | **Ņemts vērā** | | Anotācijas III sadaļas 8.punkts precizēts |
| 34. | Anotācijas V sadaļas 1. tabula | | **Tieslietu ministrija**  **(2019.gada 31.janvāra atzinums)**  8. Lūdzam precizēt anotācijas V sadaļas 1. tabulu, atspoguļojot tajā visas projektā pārņemtās Eiropas Parlamenta un Padomes Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/EK un atceļ Direktīvas 2004/8/EK un 2006/32/EK, (turpmāk – Direktīva) vienības, kā arī projekta vienības, kurās tiek pārņemtas attiecīgās Direktīvas normas. Tai skaitā vēršam uzmanību, ka anotācijas V sadaļas 1. tabulā nav atspoguļota projekta 2. pantā paredzētā likuma 4. panta astotās daļas atbilstība Direktīvai, kā arī nav norādīta informācija par Direktīvas 8. panta 4. punkta pārņemšanu. | **Ņemts vērā** | | Anotācijas V sadaļas 1. tabula precizēta:  Direktīvas 8. panta 4. punkts pārņemts ar spēkā esošā Energoefektivitātes likuma 10.panta piekto daļu. |
| 35. | Anotācijas VI sadaļa | | **Valsts kanceleja**  **(2019.gada 31.janvāra atzinums)**  1.Ņemot vērā, ka likumprojekts paredz būtiskas izmaiņas esošajā regulējumā vairākām uzņēmēju grupām, kā arī ievērojot 2009. gada 25. augusta Ministru kabineta noteikumu Nr.970 “Sabiedrības līdzdalības kārtība attīstības plānošanas procesā” 2., 3. un 5. punktā noteikto, lūdzam nodrošināt pilnvērtīgu likumprojektā paredzēto izmaiņu saskaņošanu ar ietekmējamo uzņēmēju grupu intereses pārstāvošajām organizācijām, atspoguļojot sabiedrības līdzdalības procesu un rezultātus anotācijas VI sadaļā “Sabiedrības līdzdalība un komunikācijas aktivitātes”. | **Ņemts vērā** | | Papildināta Anotācijas VI sadaļa |
| Atbildīgā amatpersona | | Inguna Ozoliņa  Ilgtspējīgas enerģētikas politikas departamenta vecākā eksperte | | |
|  | |  | | |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Inguna Ozoliņa, vecākā eksperte |
| (amats) |
| 67013175 |
| (tālruņa un faksa numurs) |
| Inguna.ozolina@em.gov.lv |
| (e-pasta adrese) |